OpenLLM-France/wikimedia huggingface dataset:
# Societat Espanyola D'Excel·lència Acadèmica

La Societat Espanyola d'Excel·lència Acadèmica (SEDEA) és societat científica espanyola dedicada a l'excel·lència acadèmica i a l'impuls del talent.

## Història

Va ser fundada l'any 2019 i té per objectiu identificar i acreditar als millors graduats universitaris d'Espanya i posar en valor el seu talent.
La societat és de filiació limitada amb requisits per a accedir a ella. Per a sol·licitar la filiació en SEDEA és requisit imprescindible tenir una nota mitjana superior a 8 sobre 10 en l'expedient acadèmic universitari, per a això se segueix un procés de verificació i acreditació per part de la societat, a través de la valoració de la trajectòria acadèmica i curricular per part del Comitè d'Avaluació de la societat.
Entre les seves funcions l'any 2019 SEDEA va crear el Rànquing Nacional dels Millors Graduats d'Espanya per a reconèixer als millors graduats del país en cada disciplina acadèmica. Els candidats són seleccionats per un comitè de més de 30 catedràtics, investigadors i experts en cada àrea de coneixement, classificant als diplomats més brillants de cada titulació amb una avaluació curricular multi-paramètrica. La nota mitjana final de l'expedient acadèmic és el factor amb més pes específic en la valoració final. No obstant això, es tenen en compte més factors: matrícula d'honor en Batxillerat, premi extraordinari de Batxillerat, haver obtingut el Premi Extraordinari de Fi de Carrera, premis o distincions reeixides, beques internacionals o de col·laboració, concursos o certàmens de caràcter acadèmic, idiomes, realització de cursos, participació en congressos, ponències en congressos, publicacions, representació estudiantil, voluntariats, compromís social i en general qualsevol altre mèrit de caràcter acadèmic.

## Referències

* ↑ «Dos graduados del Campus de Gandia entre los mejores expedientes académicos de España» (en castellà). [Consulta: 18 setembre 2021].
* ↑ «Rubén Merín, estudiante del Centro Universitario de Mérida, premiado por la Sociedad Española de Excelencia Académica como mejor graduado en Ingeniería de Telecomunicaciones en Telemática» (en castellà). [Consulta: 18 setembre 2021].
# Societat El Casino

La Societat El Casino és una obra de Constantí (Tarragonès) protegida com a Bé Cultural d'Interès Local.

## Descripció

L'edifici de la societat el Casino es compon d'una planta baixa més dos plantes pis. Es tracta d'un edifici d'estil modernista. Actualment a la planta baixa hi ha el bar i al primer pis hi ha la sala cultural de la societat.

## Història

L'any 1928 s'obrí un cafè amb el nom Caja Rural de Crédito, però tothom l'anomenava el Casino. L'edifici tenia sala d'esbarjo i els diumenges s'hi feia ball amb gramola i s'hi projectava cinema mut.
La part recreativa del Casino és l'entitat que ha tingut més continuïtat al llarg de la història de l'associacionisme del poble.

## Referències

* 1 2 3 «Societat El Casino». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 27 març 2019].

## Enllaços externs

* «Societat El Casino». Mapa de recursos culturals. Diputació de Tarragona.
# Sleep

Sleep és una ordre Unix que atura l'execució d'un programa en l'intèrpret d'ordres durant un temps especificat.

## Exemples

On número és una opció obligatòria que especifica la quantitat de temps que s'aturarà el procés.
El sufix és opcional i indica la unitat del període:
* s (segons)
* m (minuts)
* h (hores)
* d (dies)
Si no s'indica de forma explícita, la unitat predeterminada són els segons. L'ordre:
Atura el fil d'execució de l'intèrpret d'ordres durant 5 segons.
L'ordre:
Espera 3 hores i aleshores executa el fitxer d'àudio en format MP3 foo.mp3 amb el programa mplayer.

## Vegeu també

* Ordre bg
* Ordre fg
* Ordre jobs
* Gestió de tasques (Unix)

## Enllaços externs

* manual Unix de la comanda sleep (anglès)
Viccionari
# Údarás na Gaeltachta

Údarás na Gaeltachta (pron. uːd̪ˠəɾˠaːs nə ˈɡeːl̪ˠt̪ˠəxt̪ˠə, "Autoritat de la Gaeltacht"; abreujat ÚnaG) és una agència estatal regional que s'encarrega del desenvolupament econòmic, social i cultural del territori de parla gaèlic irlandès (Gaeltacht) a la República d'Irlanda. El seu propòsit declarat és enfortir les comunitats Gaeltacht, augmentar la qualitat de vida dels membres de la comunitat i facilitar la preservació i extensió de la llengua irlandesa com a llengua principal de la regió.
Údarás na Gaeltachta té una junta de 12 membres. D'acord amb la Údarás na Gaeltachta Act de 1979, modificada per la Gaeltacht Act de 2012, el ministre d'Estat del Departament d'Arts, Patrimoni i Gaeltacht nomena els membres del Consell per un període no superior a cinc anys, cinc d'ells nominats pels consells de comtat dels comtats que inclouen àrees Gaeltacht.
Fou creada el 1980 després de l'aprovació de la Údarás na Gaeltachta Act el 1979, en substitució de la seva predecessora Gaeltarra Éireann establerta en 1957 per la Gaeltacht Industries Act del mateix any.
Té un paper important en l'atracció d'empreses a les zones Gaeltacht, moltes de les quals estan aïllades i econòmicament desfavorides. Les concessions d'ajudes de la Unió Europea es proporciona sovint a les companyies nadiues. També estan involucrades en la creació de cooperatives i plans d'ocupació per a la comunitat.
El president actual d'Údarás na Gaeltachta és Anna Ní Ghallachair d'Árainn Mhór (Comtat de Donegal).
La seu central d'Údarás està a Na Forbacha (Comtat de Galway), amb oficines regionals a An Daingean (Comtat de Kerry), Baile Mhic Íre (Comtat de Cork), Doirí Beaga, Comtat de Donegal i Béal an Mhuirthead, (Comtat de Mayo).

## Vegeu també

* Gaeltacht
* Gaèlic irlandès

## Referències

* ↑ http://www.irishstatutebook.ie/1979/en/act/pub/0005/index.html

## Enllaços externs

* www.udaras.ie (gaèlic irlandès) (anglès)
# Agulla Juncadella

L'Agulla Juncadella és un cim de 3.021 m d'altitud, amb una prominència de 54 m, que es troba a la Cresta de Cregüenya, al massís de la Maladeta, al Pirineu aragonès.

## Referències

* ↑ Buyse, Juan. Los Tresmiles del Pirineo, un estudio enciclopédico (en castellà). 3a. ed.. Barcelona: Martínez Roca, 1993 (Muntanyisme). ISBN 8427017340.
* ↑ Geògraf Salvador Llobet Edicions Cartogràfiques. Pica d'Estats, Esc. 1:40.000. 1a edició. Granollers: Editorial Alpina, 1994 (E-25). ISBN 84-8090-022-9.
* ↑ «Mapa y guía excursionista. Aneto, Maladeta, Valles de Benasque y Barravés, escala 1:25 000 : E-25». Colección E-25, 2005. [Consulta: 13 setembre 2020].
# Royal Mail

Royal Mail és l'empresa de servei postal del Regne Unit, que presta serveis a nivell nacional i internacional. Fundada el 1516 per Enric VIII com l'Oficina General postal del país, és una de les companyies de correus i telègrafs més antigues del món. Actualment, està controlada pel Govern britànic, a través del secretari d'Estat per als Negocis, Innovació i Habilitats.
L'empresa és la responsable del correu postal i missatgeria dins del Regne Unit, pel que compta amb prop de 15.000 oficines repartides a tot el país. Entre les seves subsidiàries, a més de Royal Mail per al correu ordinari, es troben Parcelforce Worldwide per missatgeria, i General Logistics Systems per a operacions logístiques internacionals.

## Referències

* ↑ «The Timeline: Royal Mail» (en anglès). The Independent, 15-10-2010. [Consulta: 23 febrer 2011].

## Enllaços externs

* «lloc web oficial de Royal Mail».
# Mitra Jashni

Mitra Jashni (persa: میترا جشنی) (Mashad, 16 de desembre de 1976) és una pintora, professora d'art, traductora i autora kurda iraniana.
Ha treballat com a artista i ha participat en activitats artístiques a l'Iran, Canadà, Amèrica del Sud i Europa. El 2008 va estudiar un màster en pintura i art de la Universitat Soore, de Teheran. Va ser la fundadora de l'Institut d'Art Cultural a Teheran. A més, va ser gerent de projectes fins que va deixar el seu país el 2010. Com a artista i activista cultural, va trobar molts testimonis d'opressió. Després va viure durant quatre anys a l'Equador, fins al juny del 2014, treballant com a artista i també com a professora d'història i filosofia.
Aquest distanciament del seu país es reflecteix en la seva obra; en la seva pintura retrata personatges sense sexualitat: dones espantades, que usen màscares en els seus rostres per a relacionar-se amb el món exterior.
Des del 2015 és resident als Països Baixos, on espera obtenir-ne la nacionalitat, i treballa com a coordinadora de programes d'art a l'ONG nacional holandesa Vrolijkheid.

## Referències

* ↑ «Mitra Jashni, Equinoccio» (en castellà). Sara Palacios Galería. [Consulta: 26 octubre 2020].
* ↑ Concierto de Zafrán: Fusión musical nord africana e iraní (en castellà). Pontificia Universidad Católica del Ecuador, 4 de desembre de 2013.
* ↑ Cantante iraní, músico marroquí y poeta español presentan su obra "Nómadas" (en castellà). Hola Ciudad!.
* ↑ Cantante persa, músico marroquí y poeta español: Nómadas en la Mitad de Mundo (en castellà). Ecuavisa, 30 de setembre de 2013.
* ↑ Nómadas es música y poesía (en castellà). El Telégrafo, 2 d'octubre de 2012.
* 1 2 «Obra de Mitra Jashni se exhibe en Sara Palacios Galería» (en castellà). La Hora, 26-10-2018. [Consulta: 26 octubre 2020].
* 1 2 «Mitra Jashni-Artist art director of Mythra art gallery», 07-10-2018. [Consulta: 26 octubre 2020].
* ↑ Wouters, Jeanny. Uitgenodigde vluchteling uit Iran in Baarle-Nassau (en dutch). Ons Weekblad, 13 de juny de 2014, p. 13.
* ↑ Pinturas que liberan el alma (en castellà). La Hora Nacional, 1 de novembre de 2012.
* ↑ «Mitra Jashni expresa en su pintura un mensaje de amor» (en castellà). ElComercio.com, 02-11-2012.
# Molí de la Font de la Torre

El Molí de la Font de la Torre és una obra de Canet d'Adri (Gironès) inclosa a l'Inventari del Patrimoni Arquitectònic de Catalunya.

## Descripció

En aquest indret poden trobar-se diversos elements relacionats amb la gestió de l'aigua:
Per un costat, hi ha un pont en bon estat de conservació construït a partir de carreuat irregular. Les obertures que presenta són d'arc de mig punt dovellades.
Es conserven les restes d'un altre pont, amb unes dimensions inferiors i cobert per vegetació en un 80%.
Destaca també el molí de la Torre així com la sínia, la font i el canal. El pont ubicat en aquest espai presenta un estat de conservació bo amb carreus de mesura mitjana ben disposats. Les obertures que presenta són d'arc de mig punt dovellat.
El tall de camí empedrat conservat en aquest mateix indret ha fet pensar que podria tractar-se d'un fragment de via romana

## Referències

* 1 2 3 4 5 «Molí de la Font de la Torre». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 maig 2020].
# Mila (botànica)

Mila, és un gènere que pertany a la família de les cactàcies. Comprèn 16 espècies descrites i d'aquestes, només 3 acceptades.

## Característiques

Són cactus de tiges cilíndriques, prostrats, d'uns 30 cm de llarg per 4 de diàmetre, creix formant colònies. Posseeix nombroses costelles baixes cobertes d'espines. Les flors són diürnes de color groc. Els fruits petits, globulars, nus, verds o vermellosos i sucosos. Les llavors són negres tuberculades i allargades.

## Taxonomia

El gènere va ser descrit per Britton i Rose i publicat a The Cactaceae; descriptions and illustrations of plants of the cactus family 3: 211. 1922. L'espècie tipus és: Mila caespitosa Britton & Rose

### Etimologia

Mila: nom genèric que és l'anagrama de Lima, el Perú, on es van descriure.

## Espècies acceptades

A continuació s'ofereix un llistat de les espècies del gènere Mila (botànica) acceptades fins a l'abril de 2015, ordenades alfabèticament. Per a cadascuna s'indica el nom binomial seguit de l'autor, abreujat segons les convencions i usos.
* Mila caespitosa Britton & Rose
* Mila colorea F. Ritter
* Mila nealeana Backeb.

## Referències

* ↑ «Mila (botànica)». The Plant List. [Consulta: 26 maig 2015].
* ↑ «Mila (botànica)». Tropicos.org. Missouri Botanical Garden. [Consulta: 26 maig 2015].

## Bibliografia

* Ostolaza, Carlos. 101 Cactus del Perú, Ed. Ministeri de l'Ambient del Perú, 2011

## Enllaços externs

* Cactiguide.com
# Momoland

Momoland (o 모모랜드 en coreà) era un grup de noies de Corea del Sud format per MLD Entertainment (abans conegut com a Duble Kick Company) a través del reality show del 2016 Finding Momoland.
El grup era format per: Hyebin, Nancy, JooE, Nayun, Ahin i Jane. L'any 2020 tres exintegrants varen sortir del grup. Aquestes són: la Daisy, la Yeon-woo i la Taeha. El grup es va formar l'any 2016, amb un programa de supervivència (els programes de supervivència a Corea del Sud són utilitzats, per escollir, quins cantants formaran part del grup oficial, per exemple, si s'hi presenten 30 candidats, només en sobreviuran 9) en el cas de Momoland, s'hi van presentar 10, i van debutar amb 7 integrants amb la cançó "Jjan koong kwang", però després, per la seva següent cançó, el grup va agafar dos integrants més, ja que els fans ho demanaven.
El 9 de novembre del mateix any es va celebrar la presentació de debut del grup. El 10 de novembre es va estrenar la seva obra de teatre ampliada de debut Welcome to Momoland, i va fer la seva primera interpretació del seu senzill "Jjan! Koong! Kwang!" a través del programa de televisió musical M Countdown. L'àlbum va ser possible gràcies al crowdfunding per cobrir el cost de producció del format físic. El 27 de desembre, el grup excepte Yeonwoo, que va deixar de treballar a causa d'un mal d'esquena, va assistir a SBS Gayo Daejeon. L'octubre de 2016, el grup va ser designat com a ambaixador de relacions públiques de l'ONG International Relief Development Plan Korea, que es va oferir com a voluntari al poble de Phuc Luong a Thai Nguyen, Vietnam, del 12 al 16 de desembre de 2017, per animar els estudiants de Happy Mov a participar en la construcció del jardí d'infants.
El 14 de febrer de 2023, el grup va anunciar a les seves respectives pàgines d'Instagram que es dissolien.
* ↑ «[공식입장 모모랜드 소속사, 더블킥컴퍼니→MLD엔터테인먼트 사명변경]» (en coreà). OSEN, 30-05-2018. Arxivat de l'original el 14 desembre 2019. [Consulta: 26 juny 2018].
* ↑ «모모랜드, '짠쿵쾅'으로 드디어 데뷔» (en coreà). TenAsia, 10-11-2016. Arxivat de l'original el 26 juliol 2019. [Consulta: 26 gener 2017].
* ↑ «Mnet's Survival Program "Finding Momoland" debut delayed for Final Mission Failure» (en coreà). Naver, 17-09-2016 [Consulta: 22 febrer 2018].
* ↑ «Momoland to debut in M! Countdown's 500th episode» (en coreà). Asian Economy, 11-11-2016 [Consulta: 22 febrer 2018].
* ↑ Herald, The Korea «Momoland to debut with crowdfunded album». , 20-10-2016 [Consulta: 5 novembre 2018].
* ↑ «Momoland to host SBS Gayo Daejeon» (en coreà). 10 Asia, 26-12-2016 [Consulta: 22 febrer 2018]. Arxivat 14 August 2019$^{[Datemismatch]}$ a Wayback Machine. «Còpia arxivada». Arxivat de l'original el d’agost 14, 2019. [Consulta: de desembre 29, 2022].
* ↑ «Girl group Momoland volunteered at the Pak Luong Village in Taipei, Vietnam» (en coreà). The Dong-a Ilbo, 18-01-2017 [Consulta: 22 febrer 2018].
* ↑ «MOMOLAND Officially Announces Disbandment» (en anglès). [Consulta: 2 juny 2023].
# Milan Stanković

Milan Stanković (en ciríl·lic: Милан Станковић) va néixer el 9 de setembre de 1987 a Belgrad, Sèrbia. És un cantant de pop-folk serbi que va representar el seu país l'any 2010 al Festival d'Eurovisió celebrat a Oslo, Noruega.

## Biografia

Milan, va debutar la carrera musical participant en la versió d”American Idols” de Sèrbia (Zvezde Granda), on va acabar en 4a posició. El mes de maig de 2009, Milan va treure al mercat el seu primer àlbum, anomenat “Solo”, del qual va aconseguir vendre'n més de 50.000 còpies. Des de llavors, multitud de joves de tota Sèrbia i dels Balcans s'han afanyat a crear clubs de fans i imitar la seva peculiar forma de vestir i de pentinar-se.
En efecte, Milan és un cantant que es caracteritza per l'extravagància. Això ha fet que durant el festival d'Eurovisió, eurofans l'hagin comparat amb Lady Gaga. I és que el cantant acostuma a fer declaracions que fan l'efecte d'una bomba. La darrera: té una col·lecció ben extensa de pintallavis de dona. Aquesta peculiaritat seva va ser ben expressada el dia del festival, ja que va deixar el vell continent amb la boca oberta donada la vestimenta moderno-tradicional que portava.
Els seus admiradors/es acostumen a presentar-se sota el nom d'“Krasive”. L'efervescència dels fans va empènyer als mitjans de comunicació serbis a qualificar l'èxit del noi com a fenomen “Milanomania”.

## Eurovisió

El 2010, va participar en la preselecció d'Eurovisió Sèrbia (Tri pa jedan za Oslo), on va aconseguir endur-se el passi per representar el seu país al Festival amb la cançó “Ovo je Balkan” ("Aquests són els Balcans"). A Eurovisió el tema va aconseguir el 5è lloc a la primera semifinal, i el 13è a la final amb 72 punts en total. Atès l'èxit de la cançó eurovisiva als Balcans, Milan va traduir “Ovo je Balkan” en diversos idiomes. Espanya va tenir-ne la traducció al castellà que va titular “Balkañeros”.

## Ovo je Balkan

Aquell any la televisió pública de Sèrbia va demanar ajuda al popular compositor i artista Bregović, que va treballar en la composició de tres cançons de tres actes per al certamen. Ell mateix va triar, gràcies a un llistat, els cantants que compartirien el seient de combat a l'hora de recuperar vots a la preselecció d'Eurovisió de Sèrbia.
Els artistes que es van presentar varen ser els següents: Emina Jahović - "Ti kvariigro", Milan Stanković - "Ovo je Balkan" i Oliver Kati i Jelena Marković - "Predsednice halo".

## Discografia

* Solo (2009)
* Ovo je Balkan (2010)

## Referències

* http://www.milanstankovicspain.com Arxivat 2011-07-12 a Wayback Machine.
* http://www.youtube.com/watch?v=bcxJAW3nlEI
* http://www.rtve.es/television/20100317/milan-stankovic-representa-a-serbia-eurovision-2010-ovo-je-balkan/324057.shtml
* http://www.eurovision-spain.com/iphp/noticia.php?numero=6697
* http://eurovisiopuntcat.wordpress.com/2010/01/
# Miniar

Miniar - Миньяр (rus) és una ciutat de l'óblast de Txeliàbinsk, a Rússia.

## Geografia

Miniar es troba a la vall del riu Sim, a la seva confluència amb el riu Miniar, a 370 km a l'oest de Txeliàbinsk.

## Història

La vila fou fundada el 1771. Aconseguí l'estatus de possiólok (poble) el 1928 i el de ciutat el 14 de maig de 1943.
Viccionari
# Miniaplicació enllaçada

Una miniaplicació enllaçada (en anglès bookmarklet) és una funció encapsulada en un enllaç, en forma de petit programa en JavaScript que s'emmagatzema com un URL dins d'una adreça o punt d'interès en els navegadors web més populars, o bé com a hiperenllaç en una pàgina web. El terme en anglès fa referència als termes bookmark (adreça d'interès) i applet (miniaplicació).
En ser desats com a adreces d'interès, funcionen amb un simple clic. Amb ells es pot:
* Modificar l'aparença d'un lloc web dins del navegador (p. ex., la mida de la lletra, el color de fons, etc.)
* Extreure les dades d'una pàgina web (p. ex., hiperenllaços, imatges, text, etc.)
* Consultar un motor de cerca, amb termes que es proporcionin a partir d'un text seleccionat, o un quadre de diàleg.
* Enviar la pàgina actual a un servei de validació d'enllaços, o a un traductor.
Els navegadors web utilitzen URI per a l'atribut href de l'etiqueta «<a>» i per a les adreces d'interès. La primera part de l'URI, com ara http:, file:, o ftp: especifica el protocol. També s'ha implementat el prefix javascript:, que s'interpreta com qualsevol altre URI. Internament, el navegador identifica que el protocol és javascript, i tracta la resta de la cadena com a codi que llavors executa i l'utilitza en la pàgina.
L'script que s'executa té accés a la pàgina actual, que pot inspeccionar i modificar. Si el script retorna un tipus indefinit en comptes d'una cadena, el navegador no carregarà cap nova pàgina, resultant que el script s'executarà respecte al contingut de la pàgina actual. Açò permet canvis al moment de la mida del tipus de lletra i dels colors, sense que calgui tornar a carregar la pàgina.

## Exemples d'implementació

A continuació uns exemples de com cercar a la Viquipèdia un text que hàgim seleccionat. Si no en tinguéssim cap, es mostrarà un diàleg perquè l'introduïm:
* Firefox i Konqueror:
    javascript:(function{q=document.getSelection;if(!q)q=prompt('Què cerques?:'); if(q)location.href='http://ca.wikipedia.org/w/wiki.phtml?search='+escape(q);})
* Safari:
    javascript:void(q=prompt('Què cerques?:',getSelection)); if(q)void(location.href='http://ca.wikipedia.org/w/wiki.phtml?search='+escape(q))
* Internet Explorer:
    javascript:(function{q=document.selection.createRange.text;if(!q)q=prompt('Què cerques?:',''); if(q)location.href='http://ca.wikipedia.org/w/wiki.phtml?search='+escape(q);})

## Notes

* ↑ Nom proposat pel Termcat.

## Enllaços externs

* Bookmarklets (anglès)
* Jesse's Bookmarklets (anglès)
* Google Bookmarklets (anglès)
* Google O.S. Bookmarklets (anglès)
# Miroslav Řihošek

Miroslav Řihošek (Přerov, 16 d'octubre de 1919 - Praga, 8 de febrer de 1997) fou un atleta txecoslovac, especialista en el salt de llargada i triple salt, que va competir durant la dècada de 1940.
En el seu palmarès destaquen dues medalles de bronze al Campionat d'Europa d'atletisme de 1946, en les proves de salt de llargada, rere Olle Laessker i Lucien Graff; i el 4x100 metres, formant equip amb Mirko Paráček, Leopold Láznička i Jiří David. El 1947 guanyà una medalla de bronze en els International University Games de 1947. També guanyà sis campionats nacionals, dos de llargada, el 1943 i 1944, tres de triple salt, el 1943, 1944 i 1946, i un de decatló, el 1945. També aconseguí diversos rècords nacionals de llargada, 4x100 metres o triple salt.

## Millors marques

* Salt de llargada. 7,29 metres (1946)
* Triple salt. 14,45 metres (1945)

## Referències

* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 15 abril 2020].
* ↑ European Championships (Men). GBR Athletics. Consulta 2020-05-08.
* ↑ Hladík, Pavel. Mistrovství a přebory v atletice. I. dil. Muži a ženy. Království České 1907 – 1918; Československo 1919 – 1938, 1945 – 1992; Čechy a Morava 1939 – 1944. atletika.cz, 2015, p. 94, 103, 106, 107, 108, 110, 111, 114, 118, 125, 126, 129, 136. Arxivat 2020-08-24 a Wayback Machine.
* ↑ Waśko, Janusz (1953-). Athletics national records evolution 1912-2012 : golden century of IAAF records. GreenArt Jacek Kardasz, 2013, p. 114, 121 i 183. ISBN 978-83-62033-30-0.
* ↑ «Track and Field Statistics». [Consulta: 8 maig 2020].